[{"text_idx": "#000000", "text": "1700 aastat vana Rooma-aegne solvang"}, {"text_idx": "#000001", "text": "Kui roomlasele keegi ei meeldinud, u\u0308tles ta selle va\u0308rvikalt va\u0308lja. U\u0308ks kaugele maale saadetud leegiona\u0308r ja\u0308a\u0308dvustas oma po\u0303lguse talle ebameeldiva inimese vastu igaveseks."}, {"text_idx": "#000002", "text": "Hadrianuse vallist paar kilomeetrit lo\u0303una pool asus roomlaste kindlustus Vindolanda. Selle ja\u0308a\u0308nustes on arheoloogid juba aastaid teinud va\u0308lja\u00adkaevamisi ja hiljuti sattus u\u0308ks vabatahtlik seal ebaharilikule leiule."}, {"text_idx": "#000003", "text": "\u201eOlin kogu na\u0308dala pinnast eemaldanud ning ausalt o\u0308eldes oli see suur kivi mul kogu aeg ees. Ma ro\u0303o\u0303mustasin, kui mulle anti lo\u0303puks luba see kivi eemaldada. Kui ma selle u\u0308mber po\u0308o\u0308rasin, siis u\u0308llatusin, sest sellel oli selgesti na\u0308ha tekst,\u201c ra\u0308a\u0308kis vabatahtlik Dylan Herbert."}, {"text_idx": "#000004", "text": "Kui kivilt sai muda eemaldatud, ilmus va\u0308lja kivvi raiutud tekst \u201eSECVUNDINUS CACOR\u201c. See on to\u0303lgituna: \u201eSecundinus on sitapea.\u201c Lisasolvanguna oli autor kivisse raiunud peenise kujutise."}, {"text_idx": "#000005", "text": "Antiikajal elati viha sageli va\u0308lja grafitilaadsete kirjadega. Hinnangu Secundinuse kohta on aga keegi lausa meisliga kivi sisse raiunud. Secundinuse peale vihane roomlane na\u0308gi vaeva, et solvang ja\u0308a\u0308ks igavesti loetavaks."}, {"text_idx": "#000006", "text": "\u201eSelle teinud mees oli to\u0303ena\u0308oliselt Secundinusega to\u0303siselt tu\u0308lli la\u0308inud ning ta oli piisavalt julge, et oma arvamus ko\u0303ikidele teistele lugemiseks va\u0308lja panna. Pole kahtlust, et see so\u0303num Secundinust ei ro\u0303o\u0303mustanud, kui ta 1700 aastat tagasi kivist mo\u0308o\u0308da jalutama juhtus,\u201c ra\u0308a\u0308kis Andrew Birley, kes juhib Vindolandas va\u0308ljakaevamisi."}, {"text_idx": "#000007", "text": "Vindolandast leitud 40 cm pikkune kivi on maapinnas lebanud palju sajandeid, kuid sellest hoolimata on fallose kujutis ja kivvi raiutud solvav tekst selgesti arusaadavad."}, {"text_idx": "#000008", "text": "Uurijad avastasid tundmatu Rooma keisri"}, {"text_idx": "#000009", "text": "Uurijad avastasid tundmatu Rooma keisri Aastaku\u0308mneid arvasid ajaloolased, et ta on va\u0308ljamo\u0303eldis, aga nu\u0308u\u0308d to\u0303endavad kuldmu\u0308ndid, et Rooma riigil oli..."}, {"text_idx": "#000010", "text": "Arheoloogid leidsid Vana-Rooma kadunud linna"}, {"text_idx": "#000012", "text": "Teadlased: nu\u0308u\u0308d me teame, kus ha\u0308vitati Varuse leegionid Teutoburgi metsa lahing on u\u0308ks Rooma riigi saatuslikumaid. Metalne so\u0303rmeja\u0308lg na\u0308itab, kus..."}, {"text_idx": "#000014", "text": "Roomlasedki ostsid puhkusel odavaid suveniire \u201eOlen linnast tagasi. Toon sulle sealt kingituse, millel on terav tipp, et ma sul ikka..."}, {"text_idx": "#000015", "text": "Roomlaste ko\u0303rgtehnoloogiline veekollektor jahmatas arheolooge"}, {"text_idx": "#000016", "text": "Roomlaste ko\u0303rgtehnoloogiline veekollektor jahmatas arheolooge U\u0308le 1900 aasta tagasi vulkaanipurske tuha alla mattunud vee jaotus\u00adkollektor sarnaneb ta\u0308napa\u0308evase veeva\u0308rgiseadmega. Kahjuks oli..."}]